*Projekts*

Līdzdarbības līgums Nr.2.5.-8-\_\_\_

**Par atsevišķu valsts pārvaldes uzdevumu veikšanu**

# **Latvijas valsts simtgades pasākumu norisei Latvijas diasporas mītnes zemēs**

# Rīgā       2017.gada \_\_\_.maijā

**Latvijas Republikas Kultūras ministrija**,reģistrācijas Nr. 90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr. 241 „Kultūras ministrijas nolikums”rīkojasvalsts sekretārs **Sandis Voldiņš**, no vienas puses, un

**Ārvalstu organizācijas „Pasaules Brīvo latviešu apvienība” pārstāvniecība**, reģistrācijas Nr.40006010587, juridiskā adrese: Lāčplēša iela 29-5, Rīga, LV – 1011, (turpmāk – *Pilnvarotā institūcija*), kuras vārdā saskaņā ar statūtiem rīkojas pārstāvniecības vadītājs **Jānis Andersons**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.2., 4.7.1, 5.1. un 5.1.6punktu,

ievērojot Kultūrpolitikas pamatnostādņu 2014. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401) 5.1.nodaļas „Kultūras kapitāla saglabāšana un attīstība, sabiedrībai līdzdarbojoties kultūras procesos” 5.1.6.apakšnodaļas „Prioritātes rīcības virzienu ietvaros veicamie uzdevumi un aktivitātes” 2.rīcības virziena „Kultūras institūciju un mediju iesaiste auditorijas paplašināšanā, veicinot sabiedrības ieinteresētību un līdzdalību kultūras procesos” 2.3.uzdevuma „Izveidot un īstenot Latvijas Republikas simtgades kultūras programmu” ietvaros noteikto 2.3.1.pasākumu „Izstrādāt un īstenot kultūras programmu Latvijas Republikas simtgadei, savlaicīgi plānojot pasākumus un finansējumu to norisei”, informatīvo ziņojumu „Par Latvijas valsts simtgades svinību pasākumu plānu 2017. – 2021.gadam” (atbalstīts Ministru kabineta 2016.gada 13.decembra sēdē (prot. Nr.68 69.§)) un Ministru kabineta 2016.gada 13.decembra rīkojuma Nr.769 „Par Latvijas valsts simtgades pasākumu plāna 2017. – 2021.gadam īstenošanai piešķirtā budžeta finansējuma sadalījumu” 1.pielikumā ietverto 56.aktivitāti „Latvijas simtgades svinību pasākumi Latvijas diasporas mītnes zemēs”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu Latvijas valsts simtgades pasākumu norisei Latvijas diasporas mītnes zemēs” rezultātus, noslēdz šāda satura līdzdarbības līgumu (turpmāk – Līgums):

1. Līguma priekšmets

* 1. MINISTRIJA deleģē Pilnvarotajai institūcijai veikt šādus valsts pārvaldes uzdevumus Latvijas valsts simtgades pasākumu norisei Latvijas diasporas mītnes zemēs (turpmāk – Pārvaldes uzdevumi):
     1. sniegt atbalstu diasporas latviešu organizācijām Latvijas valsts simtgades pasākumu nodrošināšanai Latvijas diasporas mītnes zemēs:
        1. izstrādāt Latvijas valsts simtgades pasākumu norišu plānu Latvijas diasporas mītnes zemēs atbilstoši Latvijas valsts simtgades vēstījumam ES ESMU LATVIJA un Latvijas valsts simtgades svinību sagatavošanas programmai un nodrošināt tā īstenošanu;
        2. nodrošināt daudzveidīgu, Latvijas diasporas organizāciju rīkotu, Latvijas valsts simtgades pasākumu, projektu un notikumu (koncerti, izstādes, konferences, sporta un izglītojoši pasākumi, informācijas kampaņas, lietotnes u.tml.) norisi latviešu diasporas sabiedrībai Latvijas diasporas mītnes zemēs;
        3. veicināt vienā valstī esošu latviešu diasporas organizāciju un kopienu sadarbību, kā arī sadarbību starp latviešu diasporas organizācijām dažādās valstīs;
     2. nodrošināt informācijas apriti, komunikāciju un publicitāti par Latvijas valsts simtgades pasākumiem Latvijas diasporas mītnes zemēs:
        1. nodrošināt informāciju Latvijas diasporai par latviešu diasporas organizāciju plānotajiem un īstenotajiem Latvijas valsts simtgades pasākumu norišu plānā Latvijas diasporas mītnes zemēs ietvertajiem pasākumiem;
        2. apkopot informāciju par citiem Latvijas valsts simtgades diasporas pasākumiem, projektiem un notikumiem, kas nav ietverti Latvijas valsts simtgades pasākumu norišu plānā Latvijas diasporas mītnes zemēs;
        3. sagatavot informāciju par visiem latviešu diasporas organizāciju īstenotajiem Latvijas valsts simtgades pasākumiem ievietošanai Latvijas valsts simtgades digitālajā platformā: [www.lv100.lv](http://www.lv100.lv);
        4. nodrošināt informāciju latviešu diasporas organizācijām par Latvijas valsts simtgades norisēm Latvijā un ārvalstīs.
  2. Pārvaldes uzdevumu veikšanas laiks ir 2017., 2018. un 2019.gads.
  3. Pārvaldes uzdevumu veikšanas vietas ir valstis ar ievērojamu un aktīvu Latvijas diasporu – Eiropas valstis, Ziemeļamerikas valstis, Austrālija, Krievija un Brazīlija.

**2. Valsts pārvaldes uzdevumu izpildes kārtība un sasniedzamie rezultāti**

* 1. *Pilnvarotā institūcija* apņemas sniegt atbalstu diasporas latviešu organizācijām Latvijas valsts simtgades pasākumu nodrošināšanai Latvijas diasporas mītnes zemēs:
     1. iesniegt MINISTRIJĀ Latvijas valsts simtgades pasākumu norišu plānu Latvijas diasporas mītnes zemēs, kas izstrādāts atbilstoši Latvijas valsts simtgades vēstījumam ES ESMU LATVIJA un Latvijas valsts simtgades svinību sagatavošanas programmai, un konkrēti:
        1. Latvijas valsts simtgades pasākumu norišu plānu Latvijas diasporas mītnes zemēs 2017.gadam – ne vēlāk kā 1 (vienu) mēnesi pēc šā Līguma noslēgšanas;
        2. Latvijas valsts simtgades pasākumu norišu plānu Latvijas diasporas mītnes zemēs 2018.gadam – līdz 2018.gada 1.martam;
        3. Latvijas valsts simtgades pasākumu norišu plānu Latvijas diasporas mītnes zemēs 2019.gadam – līdz 2019.gada 1.martam;
     2. ik gadu Pārvaldes uzdevumuveikšanas vietās nodrošināt vismaz 17 (septiņpadsmit) Latvijas valsts simtgades pasākumus, projektus vai notikumus (koncerti, izstādes, konferences, sporta un izglītojoši pasākumi, informācijas kampaņas, lietotnes u.tml.), kas atbilst Latvijas valsts simtgades svinību sagatavošanas programmas virsmērķa iedzīvināšanas kritērijiem:
        1. spēj uzrunāt, iesaistīt un saliedēt lielu skaitu Latvijas diasporas mītnes zemēs esošo diasporas latviešu organizāciju un indivīdu;
        2. rod aizsākumu Latvijas valsts simtgades svinību norises laikā un nostiprinās kā paliekoša vērtība un tradīcija Pārvaldes uzdevumuveikšanas vietās;
        3. rada un uztur Latvijas valsts simtgades svētku sajūtu;
        4. rosina pievienot savas iniciatīvas un labos darbus kā savu īpašo dāvanu Latvijas valsts simtgadei;

2.1.3. nodrošināt Latvijas valsts simtgades pasākumu īstenošanu Latvijas diasporas mītnes zemēs, veicinot vienā Pārvaldes uzdevumuveikšanas vietā esošu latviešu diasporas organizāciju un kopienu sadarbību, kā arī sadarbību starp latviešu diasporas organizācijām dažādās Pārvaldes uzdevumuveikšanas vietās.

* 1. *Pilnvarotā institūcija* apņemas nodrošināt informācijas apriti, komunikāciju un publicitāti par Latvijas valsts simtgades pasākumiem Latvijas diasporas mītnes zemēs:
     1. nodrošināt regulāru un aktualizētu informāciju Latvijas diasporai un **Latvijas Republikas vēstniecībām** Pārvaldes uzdevumuveikšanas vietās par latviešu diasporas organizāciju plānotajiem un rīkotajiem Latvijas valsts simtgades pasākumu norišu plānā Latvijas diasporas mītnes zemēs ietvertajiem pasākumiem;
     2. regulāri apkopot aktuālo informāciju par citiem Latvijas valsts simtgades diasporas pasākumiem, projektiem un notikumiem, kas nav ietverti Latvijas valsts simtgades pasākumu norišu plānā Latvijas diasporas mītnes zemēs;
     3. sagatavot informāciju par visiem latviešu diasporas organizāciju īstenotajiem Latvijas valsts simtgades pasākumiem ievietošanai Latvijas valsts simtgades digitālajā platformā: [www.lv100.lv](http://www.lv100.lv);
     4. nodrošināt informāciju latviešu diasporas organizācijām par Latvijas valsts simtgades norisēm Latvijā un ārvalstīs.
  2. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
  3. ***Pilnvarotā institūcija*** apņemas iekļaut Latvijas simtgades svinību piederības zīmi visos ar Latvijas valsts simtgades pasākumu īstenošanu saistītajos publicitātes materiālos (ieskaitot reklāmu, preses paziņojumus, interneta inforesursus utt.) atbilstoši tās izmantošanas noteikumiem (pieejami [http://zime.lv100.lv/](http://latvija100.identity.lv/)).
  4. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām organizācijām.

**3. Savstarpējo norēķinu kārtība**

* 1. MINISTRIJA, pamatojoties uz likumu „Par valsts budžetu 2017.gadam”, valsts budžeta apakšprogrammas 22.12.00 „Latvijas valsts simtgades programma” finanšu līdzekļu sadales komisijas 2017.gada 9.februāra sēdes protokolu Nr.1 un kultūras ministres 2017.gada 9.februārī apstiprināto tāmi, un konkursa komisijas 2017.gada 2.maija lēmumu, piešķir *Pilnvarotajai institūcijai* finansējumu **100 000,00 *euro*** (viens simts tūkstotis *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma pielikums Nr.1) Pārvaldes uzdevumu īstenošanai un rezultātu sasniegšanai 2017.gadā.
  2. MINISTRIJA finansējumu Pārvaldes uzdevumu īstenošanai 2017.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc Līguma abpusējas parakstīšanas.
  3. Puses likumā par valsts budžetu 2018. un 2019.gadam Pārvaldes uzdevumu īstenošanai pieejamā finansējuma ietvaros apņemas ne vēlāk kā 2 (divu) mēnešu laikā no likuma par valsts budžetu kārtējam gadam izsludināšanas noslēgt atsevišķu finansēšanas līgumu par 2018. un 2019.gadā sasniedzamo rezultatīvo rādītāju apjomu un finansējumu.
  4. *Pilnvarotā institūcija* apņemas ne mazāk kā 50 % no Pārvaldes uzdevumuīstenošanaipiešķirtā finansējuma ik gadu novirzīt šā Līguma 1.1.1.2.punktā minētā Pārvaldes uzdevuma ietvaros plānoto Latvijas valsts simtgades pasākumu, projektu un notikumu īstenošanai Eiropas valstīs.
  5. *Pilnvarotā institūcija* ne vairāk kā10 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
  6. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma pielikums Nr.1) izdevumu pozīcijās Nr. 1.1. un 1.2. vairāk kā 10 % apmērā no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
  7. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.

**4. Pārskatu sniegšanas un darbības kontroles kārtība**

* 1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts finansējuma izlietojumu kontrolē MINISTRIJA.
  2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi.  *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
  3. *Pilnvarotā institūcija* ne vēlāk kā līdz Līguma izpildes perioda katra kalendārā gada 15.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
  4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.

**5. Pušu atbildība**

* 1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts finansējumu.
  2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
  3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
  4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.

**6. Nepārvarama vara**

* 1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
  2. Pusei, kuras saistību izpildi kavē šā Līguma 6.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.

**7. Līguma spēkā stāšanās kārtība, grozīšana un izbeigšana**

* 1. Līgums stājas spēkā ar tā parakstīšanas dienu un ir spēkā līdz 2019.gada 31.decembrim vai līgumsaistību pilnīgai izpildei.
  2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
  3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
  4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
  5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
     1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
     2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
     3. *Pilnvarotā institūcija* pārkāpj citus šā Līguma noteikumus vai normatīvos aktus;
     4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
     5. šā Līguma noteikumi zaudē spēku atbilstoši normatīvajiem aktiem.
  6. *Pilnvarotā institūcija* ne vēlāk kā 5 (piecu) darba dienu laikā pēc Līguma izbeigšanas:
     1. atmaksā valsts budžetā neizlietotos finanšu līdzekļus;
     2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
     3. iesniedz MINISTRIJAI Līguma izpildes pārskatu.

**8. Citi noteikumi**

* 1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.
  2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, tad tā par to ne vēlāk kā 3 (trīs) dienu laikā paziņo rakstiski otrai Pusei.
  3. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
  4. Līgums ar  2 (diviem) pielikumiem sastādīts 2 (divos) eksemplāros latviešu valodā, katrs uz 10 (desmit) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija**  K.Valdemāra iela 11a, Rīga, LV-1364  Reģ. Nr. 90000042963  Valsts kase  Kods: TRELLV22  Konts: LV34TREL222051112500B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Ārvalstu organizācijas „Pasaules brīvo latviešu apvienība” pārstāvniecība**  Lāčplēša iela 29-5, Rīga, LV-1011  Reģ. Nr. 40006010587  Valsts kase  Kods: TRELLV22  Konts: LV68TREL922873700100B  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| S.Voldiņš | J.Andersons |

Pielikums Nr.1

2017.gada \_\_\_.maija

līdzdarbības līgumam Nr.2.5.-8-\_\_

**Ārvalstu organizācijas „Pasaules brīvo latviešu apvienība” pārstāvniecības**

**valsts pārvaldes uzdevumu īstenošanai nepieciešamo**

**izdevumu tāme 2017.gadam**

|  |  |  |  |  |
| --- | --- | --- | --- | --- |
| **Nr.**  **p.k.** | **Pozīcijas nosaukums** | **Vienība** | **Vienību skaits** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanas ietvaros plānotajiem pasākumiem** |  |  | **90 000** |
|  | **Atbalsta sniegšanas izmaksas diasporas latviešu organizācijām Latvijas valsts simtgades pasākumu nodrošināšanai Latvijas diasporas mītnes zemēs** |  |  | **60 370** |
| 1.1.1. | Transporta izmaksas | pasākumu skaits | 19 | 31 145 |
| 1.1.2. | Iekārtu un telpu noma | pasākumu skaits | 19 | 17 000 |
| 1.1.3. | Sarīkojumu izmaksas (honorāri, repertuāra apguve, apmešanās izdevumi) | pasākumu skaits | 19 | 12 225 |
| **1.2.** | **Informācijas aprites, komunikācijas un publicitātes pasākumu izmaksas par Latvijas valsts simtgades pasākumiem Latvijas diasporas mītnes zemēs** |  |  | **29 630** |
| 1.2.1. | Tīmekļvietnes, drukāta un elektroniska reklāma (t.sk. mobilo aplikāciju un mājas lapu izveide) | pasākumu skaits | 19 | 11 965 |
| 1.2.2. | Publicitātes izmaksas (t.sk. videofilmas izveide, publikācijas) | pasākumu skaits | 19 | 17 665 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  | **10 000** |
| **2.1.** | **Atlīdzība valsts pārvaldes uzdevumu vadībā un koordinēšanā (tostarp grāmatvedības nodrošināšanā) iesaistītajam personālam** | personu skaits | 1 | **10 000** |
| **Kopējā summa (*euro*)** | | | | **100 000** |

|  |  |
| --- | --- |
| **Latvijas Republikas Kultūras ministrija**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Ārvalstu organizācijas „Pasaules brīvo latviešu apvienība” pārstāvniecība**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| S.Voldiņš | J.Andersons |

Pielikums Nr.2

2017.gada \_\_\_.maija

līdzdarbības līgumam Nr.2.5.-8 -\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Saskaņā ar LĪDZDARBĪBAS LĪGUMU Nr. | | | |  | | | | | |
| starp Kultūras ministriju un | | | | | | | | | |
|  | | | | | | | | | |
| (finansējuma saņēmēja nosaukums) | | | | | | | | | |
|  | | | | | | | | | |
| (adrese, tālrunis) | | | | | | | | | |
| iesniedz atskaiti par līguma izpildi | no | Datums | Mēnesis | | Gads | līdz | Datums | Mēnesis | Gads |
|  |  | |  |  |  |  |

|  |  |  |  |  |  |
| --- | --- | --- | --- | --- | --- |
| Nr. p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr. p.k. | Izdevumu tāmes pozīcijas nosaukums | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts  (Izmaksas  Summa)  *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | | | *euro* | (                                              ) | |
|  | | | | Summa vārdiem | |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | |  | | |
| (finansējuma saņēmēja vadītāja paraksts) | | | | (vārds, uzvārds) | | |
|  | | | |  | | |
| (finansējuma saņēmēja galvenā grāmatveža paraksts) | | | | (vārds, uzvārds) | | |
| Datums | Mēnesis | Gads |  | | Vieta | z.v. | |
|  |  |  |  |